Bombardier CRJ

Bombardier CRJ, algul lennuki Canadair CL-600 Regional Jet tähis, on lennukiehitusfirma Bombardier Aerospace regionaallennukite CRJ100 kuni CRJ1000 sari.

Regionaallennukite CRJ100/200/440/700/705/900/1000 kabiinid on kõik sama tehnilise lahendusega, mistõttu saavad selle lennukisarja ühe lennukitüübi juhtimise omandanud piloodid täiendava õppeta juhtida ka teisi sama seeria lennukeid. Samuti on lennukitel samad hooldus- ja teenindusnõuded, varustus ja seadmestik, mistõttu saavad lennufirmad selle seeria eri lennukeid kasutada väiksemate lisakuludega.

Omas lennukiklassis edukad CRJ-d põhinevad suurel osal Bill Leari loodud LearStar 600 konstruktsioonil. Kanada firma Canadair ostis CL-600 Challengeri tootmisõigused ning konstrueeris selle põhjal äriklassi lennuki. 1989. aasta märtsis alustas Canadairiga ühinenud Bombardier Canadair Regional Jeti (CRJ) programmi.
Reisilennufirmades on kasutusel üle 1500 CRJ sarja lennuki. Nende hulgas on CRJ100, 200, 440, 700, 701, 702, 705, 900 ja 1000 ning äriklassi lennukid Challenger 850/870/890, mis baseeruvad CRJ lennukitel.


CRJ100/200/440
Esmalend tehti 1991. aasta mais. 1992. aasta oktoobris võeti CRJ-lennukid kasutusele Lufthansa CityLine'i lennufirmas. CRJ100/200 pikema lennukaugusega mudelitele järgnes CRJ200 (ER extended range, LR long range), millel olid parema sisejahutusega mootorid CF34-3B1.

CRJ700/700/701/702
70-kohaline CRJ700 on CRJ200 arendus, mille esmalend tehti 1999. aasta mais. Liinilendudel võeti see kasutusele kaks aastat hiljem. CRJ700 on võrreldes CRJ100/200 mudelitega pikem ja laiem ning sellel on suurema võimsusega mootorid CF34-8C1, tugevam telik ja CRJ-lennukite jaoks esimest korda esiserva eestiivad.
Märtsis 2005 võttis Bombardier kasutusele suurema lennukaugusega mudeli CRJ700LR.
CRJ700 NextGen mudelitel on täienduseks suuremad reisijatesalongi aknad, uuenenud LED-valgustusega interjöör, 27% rohkem pagasiruumi salongis ja komposiitmaterjalist tagatiivad.

CRJ705/900
79–90-kohaline CRJ900 on pikendatud versioon CRJ700-st. Lennukikerele lisati vahesektsioon, millega pikenes lennuk 3,89 meetri võrra. Lennuk sai ka uuemad mootorid CF34-8C5 ja CF34-8C5A1. Hiljem lisandus ka CRJ900 vähendatud modifikatsioon CRJ705, millel on 75 reisijakohta. Kümne esimese klassi reisijakohaga CRJ705 tegi esmalennu Air Canada Jazzi lennufirmas 2005. aasta mais.

CRJ1000
 Tehnilised andmed
 Mudelid CRJ 100  CRJ 200  CRJ 700 CRJ 705 CRJ 900 CRJ 1000 Meeskond 5 (2 pilooti, 1 vaatleja ja 2 lennusaatjat) 6 (2 pilooti, 1 vaatleja ja 3 lennusaatjat) Reisijaid50 78  75 90 104 Pikkus Tiivaulatus Kõrgus 26,7 m 21,2 m 6,2 m32,51 m  23,2 m  7,5 m  36 m  24,8 m  7,5 m 39,1 m  26,2 m  7,5 m  Salongi maksimumkõrgus 1,85 m 1,89 m Tiivapindala 48,35 m² 70,61 m²  77,4 m²Kere maksimaalne diameeter 2,69 m Mootorid ja maksimaalne tõukejõud õhkutõusul CF34-3A1 2 x 41 kN CF34-3B1 2 x 41 kN CF34-8C1 2 x 61,3 kN CF34-8C5 2 x 64,5 kN Tühikaal kütuseta kg (standard) 19 958  28 260  31 751  31 751 35 153  Kasulik last kg (standard) 6124     Maksimaalne õhkutõusu kaal kg (standard) 23 133  32 999  36 514  36 514  40 823 Maksimaalne lennukaugus km (standard) ER: 2417 LR: 3056 ER: 2275 LR: 2939 2655  ER: 3209  LR: 3708 3184  ER: 3635  LR: 3702 2956  ER: 2950  LR: 3385 2491 km  EL: 1683 km  ER: 2843 km  Maksimaalne lennukiirus Mach 0,85 Mach 0,84 Lennulagi 12 496 m Sertifitseerimise kuupäev TCCA/EASA31. juuli 1992 /15. jaanuar 199322. detsember 2000 /29. jaanuar 20013. mai 2005 /3. november 20059. september 2002 /18. detsember 20022. november 2010 /9. november 2010

Välislingid

 CRJ tüübisertifikaat
 CF34-8C1/8C5 tüübisertifikaat
 CF34-3A1/3B1 tüübisertifikaat
 Bombardier CRJ tutvustus

Kategooria:Reisilennukid